CELEX: 32013R0760
Language: hr
Date: 2013-08-06 00:00:00
Title: Uredba Komisije (EU) br. 760/2013 оd 6. kolovoza 2013. o zabrani ribolova plavoperajne tune u Atlantskom oceanu, istočno od 45° zapadne zemljopisne dužine, i Sredozemnom moru za plovila i klopke koji plove pod zastavom Portugala ili su registrirani u Portugalu

8.8.2013   
            
            
               HR
            
            
               Službeni list Europske unije
            
            
               L 213/10
            
         UREDBA KOMISIJE (EU) br. 760/2013
   оd 6. kolovoza 2013.
   o zabrani ribolova plavoperajne tune u Atlantskom oceanu, istočno od 45° zapadne zemljopisne dužine, i Sredozemnom moru za plovila i klopke koji plove pod zastavom Portugala ili su registrirani u Portugalu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (1), a posebno njezin članak 36. stavak 2.,
   budući da:
   
               (1)
            
            
               Uredbom Vijeća (EU) br. 40/2013 od 21. siječnja 2013. o utvrđivanju za 2013. mogućnosti ribolova dostupnih u vodama Unije i, za plovila EU-a, u određenim vodama izvan EU-a za određene riblje stokove i skupine ribljih stokova koji podliježu međunarodnim pregovorima ili sporazumima (2) utvrđuju se kvote za 2013.
            
         
               (2)
            
            
               Prema podacima koje je primila Komisija za ulove stoka iz Priloga ovoj Uredbi s plovilima i klopkama koji plove pod zastavom države članice iz tog Priloga ili su registrirani u toj državi članici iscrpljena je kvota dodijeljena za 2013.
            
         
               (3)
            
            
               Stoga je potrebno zabraniti aktivnosti ribolova za taj stok,
            
         DONIJELA JE OVU UREDBU:
   Članak 1.
   Iscrpljenje kvote
   Ribolovna kvota dodijeljena državi članici iz Priloga ovoj Uredbi za stok koji je u njoj naveden za 2013. smatra se iscrpljenom od datuma utvrđenog u tom Prilogu.
   Članak 2.
   Zabrane
   Aktivnosti ribolova za stok iz Priloga ovoj Uredbi za plovila ili klopke koji plove pod zastavom države članice iz Priloga ili su registrirani u toj državi članici zabranjuju se od datuma utvrđenog u tom Prilogu. Nakon tog datuma posebice se zabranjuje zadržavati na plovilu, premještati, stavljati u kaveze radi tova ili uzgoja, sakupljati, prekrcavati ili iskrcavati ribu iz tog stoka koja je ulovljena s tim plovilima ili klopkama.
   Članak 3.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. kolovoza 2013.
      
         
            Za Komisiju, u ime predsjednika,
         Lowri EVANS
         
            Direktorica Glavne uprave za pomorstvo i ribarstvo
         
      
   
   
      (1)  SL L 343, 22.12.2009., str. 1.
   
      (2)  SL L 23, 25.1.2013., str. 54.
   
      PRILOG
      
                  Br.
               
               
                  16/TQ40
               
            
                  Država članica
               
               
                  Portugal
               
            
                  Stok
               
               
                  BFT/AE45WM
               
            
                  Vrsta
               
               
                  Plavoperajna tuna (Thunnus thynnus)
               
            
                  Zona
               
               
                  Atlantski ocean, istočno od 45° zapadne zemljopisne dužine, i Sredozemno more
               
            
                  Datum
               
               
                  4. srpnja 2013.